OpenLLM-France/wikimedia huggingface dataset:
# Hemizygia

Hemizygia és un gènere d'angiospermes, amb 50 espècies, que pertany a la família de les lamiàcies.

## Taxonomia

| Hemizygia albiflora Hemizygia bolusii Hemizygia bracteosa Hemizygia canescens Hemizygia chevalieri Hemizygia cinerea Hemizygia comosa Hemizygia cooperi Hemizygia dinteri Hemizygia elliottii Hemizygia fischeri Hemizygia floccosa Hemizygia foliosa Hemizygia galpiniana Hemizygia gerrardi Hemizygia hoepfneri Hemizygia humilis Hemizygia incana Hemizygia junodi Hemizygia labellifolia Hemizygia latidens Hemizygia laurentii Hemizygia linearis Hemizygia macrophylla Hemizygia madagascariensis | Hemizygia modesta Hemizygia mossiana Hemizygia nigritiana Hemizygia obermeyerae Hemizygia ocimoides Hemizygia oritrephes Hemizygia ornata Hemizygia parvifolia Hemizygia persimilis Hemizygia petiolata Hemizygia petrensis Hemizygia pretoriae Hemizygia punctata Hemizygia ramosa Hemizygia rehmannii Hemizygia rugosifolia Hemizygia serrata Hemizygia stalmansii Hemizygia stenophylla Hemizygia subvelutina Hemizygia teucriifolia Hemizygia thorncroftii Hemizygia transvaalensis Hemizygia tuberosa Hemizygia welwitschii |
# Brookfield Center

Brookfield Center és una concentració de població designada pel cens dels Estats Units a l'estat d'Ohio. Segons el cens del 2000 tenia 1.288 habitants.

## Demografia

Segons el cens del 2000, Brookfield Center tenia 1.288 habitants, 543 habitatges, i 379 famílies. La densitat de població era de 173,9 habitants per km².
Dels 543 habitatges en un 22,3% hi vivien nens de menys de 18 anys, en un 58,7% hi vivien parelles casades, en un 7,4% dones solteres, i en un 30,2% no eren unitats familiars. En el 26,3% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,84.
Per edats la població es repartia de la següent manera: un 19% tenia menys de 18 anys, un 6,5% entre 18 i 24, un 20,3% entre 25 i 44, un 30,6% de 45 a 60 i un 23,5% 65 anys o més.
L'edat mediana era de 47 anys. Per cada 100 dones de 18 o més anys hi havia 87,6 homes.
La renda mediana per habitatge era de 46.667 $ i la renda mediana per família de 65.104 $. Els homes tenien una renda mediana de 39.375 $ mentre que les dones 23.906 $. La renda per capita de la població era de 22.055 $. Aproximadament el 3% de les famílies i el 6,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brookfield Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Brookfield Center». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# DRS

DRS té els següents significats:
* Drag Reduction System, dispositiu dels cotxes de Fórmula 1
* DRS Technologies, companyia armamentística estatunidenca propietat de Finmeccanica
* SF DRS (del nom en alemany Schweizer Fernsehen - Deutsche und Rätoromanische Schweiz), televisió pública suïssa
* Département du Renseignement et de la Sécurité, servei estatal d'intel·ligència d'Algèria
# GameSpy

GameSpy Industries, Inc., més coneguda simplement com a GameSpy, és una divisió de IGN Entertainment. GameSpy opera una xarxa de llocs web de videojocs i proporciona els serveis i el programari per a videojocs en línia. La seva pàgina GameSpy és un portal de notícies, anàlisi i reportatges de la indústria dels videojocs, especialment de Xbox 360, PlayStation 3, Wii, Nintendo DS i PSP. La companyia actualment té les seves oficines centrals a Costa Mesa, Califòrnia.

## Enllaços externs

* GameSpy
# Montgó

«Montgó» té aquests significats:
# Smilla, el missatge de la neu

Smilla, el missatge de la neu (títol original: Froken Smillas fornemmelse for sne) és una pel·lícula daneso-sueca dirigida per Bille August, estrenada 1997. Ha estat doblada al català.

## Argument

Smilla Jaspersen, una científica d'origen inuit, investiga sobre la mort misteriosa d'un noi de 6 anys, amb qui té amistat. La seva investigació la portarà fins al desert Àrtic de Groenlàndia.

## Repartiment

* Julia Ormond: Smilla Jaspersen
* Gabriel Byrne: el mecànic
* Richard Harris: Tork
* Vanessa Redgrave: Elsa Lubing
* Robert Loggia: Moritz Jaspersen
* Jim Broadbent: Lagermann
* Mario Adorf: Lukas
* Bob Peck: Ravn
* Tom Wilkinson: Loyen
* Emma Croft: Benja

## Rebuda
### Premis 1997

    Festival de Berlín: Secció oficial de llargmetratges

### Crítica

* "Estranya, màgica, inclassificable i fallida història d'intriga"
* "Policíac atmosfèric i glacial que suposa, si més no, una novetat respecte al model americà"
* "Tòpic thriller d'accidents amb olor d'assassinat. Un repartiment conegut i una posada en escena efectiva, però sense grans sorpreses, posen el punt d'interès."

## Referències

* ↑ «[esadir.cat/filmoteca/fitxa/node/Smilla__el_missatge_de_la_neu Smilla, el missatge de la neu]». esadir.cat.
* ↑ «Froken Smillas fornemmelse for sne». The New York Times.
* ↑ Ocaña, Javier «Smilla, misterio en la nieve». Cinemanía.
* ↑ Weinrichter, Antonio «Smilla, misterio en la nieve». Fotogramas.
* ↑ Morales, Fernando «Smilla, misterio en la nieve». El País.
# Hemiunu

Hemiunu (cap a 2570 aC) va ser un funcionari reial de l'antic Egipte i s'ha especulat que podria ser l'arquitecte de la Gran Piràmide de Guiza (o Ghiza), però no hi ha registre que tingués aquest càrrec. Era fill del Príncep Nefermaat i de la seva esposa Itet, era un net de Sneferu i emparentat amb Khufu, el faraó de l'Antic Regne. Hemiunu tenia tres germanes i molts germans. Com a visir va succeir Kanefer, oncle seu, i al seu pare Nefermaat. La seva tomba és prop de la piràmide de Khufu, i conté relleus amb la seva imatge. Algunes pedres de la seva mastaba estan marcades amb dades que es refereixen al regne de Khufu. La seva estàtua, d'un inusual realisme, es va trobar gairebé intacta i es conserva al Roemer und Pelizaeus Museum de Hildesheim (Alemanya), on va ser restaurada.

## Referències

* ↑ De Camp, p. 35
* ↑ Shaw, p. 89
* ↑ Arnold, p. 107
* ↑ Cambridge, p. 166
* ↑ Strudwick, p. 157
* ↑ Egyptian Art in the Age of the Pyramids, Metropolitan Museum of Art (New York, N.Y.)

## Bibliografia

* Dieter Arnold, The Encyclopaedia of Ancient Egyptian Architecture, I.B.Tauris 2002
* Nigel C. Strudwick, Texts from the Pyramid, SBL 2005
* Cambridge Ancient History by Cambridge University Press 2000
* Francesco Tiradritti, Arte egizia, Giunti 2002
* Lyon Sprague De Camp, Catherine Crook De Camp, Ancient Ruins and Archaeology, Doubleday 1964
* Ian Shaw, The Oxford History of Ancient Egypt, Oxford University Press 2003
# Brandon (Manitoba)

Brandon és la segona ciutat de la província de Manitoba, Canadà. Es troba a la riba del riu Assiniboine, a uns 214 km (133 mi) a l'oest de Winnipeg. És el centre més gran del comerç de la Westman region.
La City of Brandon va ser incorporada el 1882 L'economia de Brandon està principalment associada amb l'agricultura,
La zona de Brandon estava originàriament habitada pels Sioux els Bungays, els Yellow Quills, i els Bird Tails.
La seva temperatura mitjana anual és de 2'7 °C. Gener té -16,5 i juliol 19,2. La pluviometria mitjana anual és de 361 litres.

## Referències

* ↑ http://www12.statcan.gc.ca/census-recensement/2016/as-sa/fogs-spg/Facts-csd-eng.cfm?LANG=Eng&GK=CSD&GC=4607062
* ↑ http://economicdevelopmentbrandon.com/trading-area
* ↑ http://www.brandonchamber.ca/about-brandon/history-of-brandon Arxivat 2018-04-23 a Wayback Machine.
* ↑ http://economicdevelopmentbrandon.com/overview
* ↑ «History of Brandon». City of Brandon. Arxivat de l'original el 2011-07-06. [Consulta: 2 juliol 2010].

## Enllaços externs

* Heritage Brandon
* Brandon - Lloc web oficial
# Cursor (família)

Cursor era el nom d'una família de la gens Papíria que es va donar probablement per primer cop a un dels membres que es va destacar en les curses a peu.
Membres destacat de la família van ser:
* Luci Papiri Cursor censor el 393 aC
* Espuri Papiri Cursor, tribú militar el 380 aC.
* Luci Papiri Cursor Mugil·là, dictador i cònsol romà.
* Luci Papiri Cursor, censor el 272 aC.
* Luci Papiri Cursor cònsol el 293 aC i 272 aC
* Celi Cursor, cavaller romà.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 904.
Viccionari
# Murad Hüseynov

Murad Hüseynov Saidovich (Makhatxkalà, Daguestan, RSFS de Rússia, Unió Soviètica, 25 de gener de 1989) és un futbolista àzeri. Juga de davanter i el seu equip actual és el PFK Sumqayit de la Lliga Premier de l'Azerbaidjan. Ha estat internacional amb la selecció de futbol de l'Azerbaidjan en 3 ocasions, i no ha marcat gols encara. Va debutar l'any 2006. La seva primera convocatòria a la selecció de futbol de l'Azerbaidjan va ser el desembre de 2010 amb Berti Vogts com a tècnic, i després de rebre la ciutadania azerbaidjanesa. El seu debut oficial va ser el 9 de febrer de 2011, en un partit amistós contra la selecció de futbol d'Hongria. El 7 de juny de 2011 marca el seu primer gol per la selecció, en el partit contra Alemanya a les classificatòries per a l'Eurocopa 2012.

## Enllaços externs

* Perfil de Hüseynov (anglès)
# El català de la Manxa

El català de la Manxa és una novel·la de Santiago Rusinyol que narra la història d'un Quixot modern, un ober revolucionari del barri barceloní de Sant Andreu que, a causa de la seva participació activa en els fets de la Setmana Tràgica, s'ha de refugiar en terres de la Manxa, on és acollit per un altre català, un exviatjant de comerç reconvertit en l'amo del cafè de Cantalafuente. Només d'arribar, l'innominat "català", empès per la lectura dels seus particulars "llibres de cavalleria" sociològica, es proposa regenerar la vida dels habitants del poble, però ben aviat la seva dèria redemptora topa amb el tarannà local, encarnació del "sanxopanxisme" més conformista. Per acabar-ho d'adobar, el seu fill li diu que vol ser torero.
Cent anys després de la seva publicació original, aquesta novel·la es pot llegir no només com una parodia del "Quixot", sinó també com una reflexió sobre la temptació regeneracionista de Catalunya envers Espanya.

## Referències

* ↑ Editorial L'Avenç-Literatura. El català de la Manxa. Barcelona: L'Avenç, 01-03-2014. ISBN 978-84-88839-80-0.
# Hiro Mashima

Hiro Mashima (真島ヒロ, Mashima Hiro, nascut el 3 de maig de 1977) és un dibuixant de manga japonès conegut bàsicament pel seu manga de fantasia The Groove Adventure Rave, publicat a la revista Shōnen Magazine de Kodansha des de 1999 fins al 2005. Més endavant, el manga va tenir una versió anime, però va ser cancel·lada abans de completar la sèrie.
El 2006, va començar la sèrie que continua fent avui en dia, un altre manga de fantasia anomenat Fairy Tail, publicat a la Shōnen Magazine de Kodansha, la qual tingué una adaptació a anime emesa per TV Tokyo des de l'octubre de 2009 fins a setembre de 2019.
En Hiro Mashima va ser un convidat important a la Convenció Internacional de Còmics de San Diego del 2008. Té una filla.
Els personatges principals de les serialitzacions Hiro Mashima s'anomenen per les estacions com per exemple:
* RAVE (Haru=Primavera)
* Fairy Tail (Natsu=Estiu)
* Monster Soul (Aki=Tardor)
* Monster Hunter Orage (Shiki=Quatre Estacions)

## Obres

* Rave Master (1999-2005; 35 volums) - 23 milions de còpies en circulació.
* Hiro Mashima's Playground (2003; 2 volums). Recopilatori de diverses històries curtes.
* Monster Soul (2005-2007; 2 volums).
* Fairy Tail (2006-2017; 63 volums) - 72 milions de còpies en circulació.
** Fairy Tail Zero (2014-2015; 1 volum).
** Fairy Tail: 100 Years Quest (2018-actualitat; 12 volums), com a guionista.
* Monster Hunter Orage (2008-2009; 4 volums).
* Edens Zero (2018-actualitat; 26 volums).
* Mashima Hero's (2019; 1 volum). Encreuament de sèries entre Rave Master, Fairy Tail i Edens Zero.
* Dead Rock (2023-actualitat).

## Antics ajudants

* Miki Yoshikawa (Yankee-kun to Megane-chan)
* Shin Mikuni (Spray King)
* En Hiro Mashima mai ha treballat com a ajudant d'un altre dibuixant.

## Referències

* ↑ «Hiro Mashima Interview – Q & A with Hiro Mashima, the Manga Artist and Creator of Fairy Tail - Page 2». Arxivat de l'original el 2013-05-14. [Consulta: 16 gener 2011].
* ↑ «【インタビュー】迷ったら読者を取れ――漫画家・真島ヒロを「仕事の鬼」に変えたクリエイティブの原点» (en japonès). [Consulta: 18 octubre 2023].
* ↑ Del Rey Manga

## Enllaços externs

* Perfil de dibuixant a la Shōnen Magazine Arxivat 2009-10-02 a Wayback Machine.
# Damián Nicolas Suárez Suárez

Damián Nicolas Suárez Suárez (nascut el 27 d'abril de 1988) és un futbolista professional uruguaià que juga com a lateral dret pel Botafogo.

## Trajectòria esportiva

Nascut a Montevideo, Suárez va jugar quatre temporades amb el Defensor Sporting de la ciutat, i va guanyar el campionat uruguaià el 2008. A començaments de juny de 2011 va passar a La Liga en fitxar per l'Sporting de Gijón, club amb el qual va signar un contracte de tres anys.
Suárez va debutar a la competició l'11 de setembre de 2011, jugant els 90 minuts en una derrota per 1–2 a fora, contra el CA Osasuna. Durant la seva primera temporada, que va finalitzar amb el descens de l'equip, fou usat principalment com a suplent d'Alberto Lora.
El 24 de juliol de 2012, Suárez va rescindir el seu contracte amb el club asturià i va fitxar per l'Elx CF de la Segona Divisió.
El 7 de juliol de 2015 va fitxar pel Getafe CF, per jugar a La Liga amb un contracte de tres anys.
El 20 d'abril de 2022, després d'entrar al camp en una derrota per 2–0 a fora contra el RC Celta de Vigo, Suárez va esdevenir el jugador del Getafe amb més partits jugats a primera divisió, amb 191.
El 5 de febrer de 2024, el Getafe va anunciar un acord per donar per finalitzat el contracte de Suárez.

## Referències

* ↑ Damián Suárez, primer fichaje del Sporting Arxivat 2011-06-05 a Wayback Machine.; El Comercio, 2 juny 2011 (castellà)
* ↑ Osasuna claim first win Arxivat 2012-11-12 a Wayback Machine.; ESPN Soccernet, 11 setembre 2011
* ↑ Damián, desvinculado del Sporting Arxivat 2013-12-13 a Wayback Machine.; Web de l'Sporting, 24 juliol 2012 (castellà)
* ↑ Damián Suárez jugará en el Getafe; Marca, 7 juliol 2015 (castellà)
* ↑ Navacerrada, Juancar «El Getafe vence fuera de casa un año después» (en castellà). , 20-04-2022.
* ↑ «COMUNICADO OFICIAL | Damián Suárez». www.getafecf.com.

## Enllaços externs

* Fitxa al web de l'Elx Arxivat 2013-08-20 a Wayback Machine. (castellà)
* Fitxa a BDFutbol
* Fitxa a Soccerway
* Damián Nicolas Suárez Suárez a ESPN Soccernet
# Gahanna

Gahanna és una població dels Estats Units a l'estat d'Ohio. Segons el cens del 2000 tenia 32.636 habitants.

## Demografia

Segons el cens del 2000, Gahanna tenia 32.632 habitants, 11.990 habitatges, i 8.932 famílies. La densitat de població era de 1.016,2 habitants/km².
Dels 11.990 habitatges en un 40,4% hi vivien nens de menys de 18 anys, en un 62,4% hi vivien parelles casades, en un 9,2% dones solteres, i en un 25,5% no eren unitats familiars. En el 20,9% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,9% tenia menys de 18 anys, un 6,5% entre 18 i 24, un 31,7% entre 25 i 44, un 24,3% de 45 a 60 i un 8,7% 65 anys o més.
L'edat mediana era de 36 anys. Per cada 100 dones de 18 o més anys hi havia 90,4 homes.
La renda mediana per habitatge era de 66.031 $ i la renda mediana per família de 74.260 $. Els homes tenien una renda mediana de 51.391 $ mentre que les dones 35.922 $. La renda per capita de la població era de 29.040 $. Aproximadament el 2,2% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gahanna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Gahanna». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Estadi Ahmed Bsiri

L'Estadi Ahmed Bsiri és un estadi esportiu de la ciutat de Bizerta, a Tunísia.
Té una capacitat per a 2.000 espectadors. Fou la seu del Club Athlétique Bizertin fins a l'any 1985, quan es traslladà a l'Estadi 15 d'Octubre. Va ser una de les seus de la Copa d'Àfrica de Nacions 1965.

## Referències

* ↑ «Stade Ahmed Bsiri - Soccerway».
* ↑ «African Nations Cup 1965» (en anglès). The Rec.Sport.Soccer Statistics Foundation, 03-10-2013. [Consulta: 27 febrer 2018].
# Musa Otieno

Musa Otieno (Nairobi, 29 de desembre de 1973), Musa Otieno Ongao, és un exfutbolista kenyià de la dècada de 1990.
Fou internacional amb la selecció de futbol de Kenya.
Pel que fa a clubs, destacà a AFC Leopards, Tusker FC, Santos i Cleveland City Stars.

## Referències

* ↑ Okinyo, Collins «Former skipper accepts to help Stars». SuperSport.com, 22-08-2011 [Consulta: 1r setembre 2011].
* ↑ Muitiriri, Frederick «Musa Otieno- New coaching duties». area254.com, 24-08-2011 [Consulta: 1r setembre 2011].
* ↑ «Archived copy». Arxivat de l'original el 2008-12-31. [Consulta: 15 desembre 2008].
# Som - Fundació Catalana Tutelar

* No s'ha de confondre amb ASPANIAS.
Som - Fundació Catalana Tutelar és una entitat privada catalana sense afany de lucre creada el 26 de març de 1987 per l'Associació Aspanias i formada per un grup de pares, voluntaris i professionals sensibilitzats amb els drets i els interessos de les persones amb discapacitat intel·lectual i del desenvolupament, vetllant perquè els seus drets siguin respectats i millori la seva qualitat de vida. Ofereix serveis d'assessoria jurídica i d'orientació familiar en casos en què els pares dels discapacitats encara visquin. I en el cas que faltin els pares, exerceix la tutela de les persones amb discapacitat intel·lectual, així com atenció i seguiment en defensa dels seus drets. Amb seu a Barcelona, del 1992 (any en què va assumir les primeres tuteles) el 2006 han passat de tenir 30 persones tutelades a tenir-ne 306; en l'actualitat (2012), tutela un total de 407 persones i, en règim de pretutela, 326 més.
El 2007 va rebre la Creu de Sant Jordi.

## Notes

* ↑ Aquest és el nom utilitzat per la fundació de manera general (per exemple en el web o en el seu codi ètic) tal com està previst pels estatus, igualment que l'alternatiu Som - Fundació, en adoptar formalment la denominació Som - Fundació Privada Catalana Tutelar el 13 de desembre de 2016 —acords protocol·litzats notarialment l'11 de gener de 2017—, després d'haver passat des del nom original «Fundació Privada Tutelar ASPANIAS» pels successius «Fundació Privada Catalana Tutelar ASPANIAS» i «Som - Fundació Privada Catalana Tutelar ASPANIAS».

## Referències

* ↑ «codi ètic. Som – Fundació Catalana Tutelar» (pdf). Som - Fundació. [Consulta: 17 juliol 2017].
* ↑ «Protocol 33 2017 del notari Joan Francesc Bages Ferrer» (pdf). [Consulta: 17 juliol 2017].
* 1 2 3 Artur Mas presidirà l'acte commemoratiu dels 25 anys de Som Fundació Catalana Tutelar Aspanias, al web de la Generalitat de Catalunya, 23-3-2012 [Consultat: 10/11/2013]
* 1 2 Som - Fundació Catalana Tutelar Aspanias Arxivat 2013-11-10 a Wayback Machine. al web de la Coordinadora Catalana de Fundacions
* ↑ Creu Sant Jordi 2007 al GEC

## Enllaços externs

* Som - Fundació Catalana Tutelar - Lloc web oficial
# El Celler de Sabartès

El Celler de Sabartès és una obra de Banyeres del Penedès (Baix Penedès) inclosa a l'Inventari del Patrimoni Arquitectònic de Catalunya.

## Descripció

Es tracta d'un edifici format per una gran nau de cobertes de dues vessants, a la qual s'ha adossat a la banda esquerra una nau més petita. La façana presenta dues portalades d'arc de mig punt separades per una finestra també de mig punt, damunt la qual hi ha una rosassa. És rematada per una sèrie de graons decorats amb maó.

## Referències

* ↑ «El Celler de Sabartès». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Damián Perea Lezcano

Damián Perea Lezcano és un director de cinema de les illes Canàries. Interessat en el cinema des de finals dels anys 1980, el 1999 va dirigir el curtmetratge Podría ser peor, que fou nominat al Goya al millor curtmetratge d'animació. El 2001 va guanyar el concurs organitzat pel Ministeri d'Economia i Hisenda per a desenvolupar la campanya de l'euro amb una maqueta d'animació en plastilina de la família Los García. El 2003 realitzaria el curtmetratge Locos por el cine i el 2010 Una luz en el océano. És membre de l'Acadèmia Europea de Cinematografia.
Per tal de promoure el cinema a les illes Canàries, des del 2006 dirigeix i produeix el Festival Internacional de Cinema d'Animació, Efectes Especials i Videojocs «Animayo» que compta amb el suport del Cabildo Insular de Gran Canària i del Govern de Canàries.

## Referències

* ↑ Podría ser peor al web dels Goya
* ↑ El cineasta Damián Perea destapa sus «Cuadernos de viaje», ABC, 25 de febrer de 2011
* ↑ Animayo, 14 años de historia
* ↑ Damián Perea: "Hemos tirado la casa por la ventana", laprovincia.es, 15 de maig de 2015
* ↑ El cineasta canario Damián Perea exhibe en el CICCA sus 'Cuadernos de Viaje', Teldeactualidad,com, 24 de febrer de 2011

## Enllaços externs

* Notícies sobre Damián Perea a La Provincia
# Gagàrino

«Gagàrino» té aquests significats:
* Gagàrino (Tula), localitat de l'óblast de Tula, a Rússia
* Gagàrino (Bélgorod), localitat de l'óblast de Bélgorod, a Rússia
# Estadi Aimé Giral

L'estadi Aimé Giral és un estadi esportiu de la ciutat de Perpinyà, de la comarca del Rosselló, a la Catalunya del Nord.
Està situat a l'antic poble, ara barri de Perpinyà, del Vernet, a l'Allée Aimé Giral, del Vernet Mitjà, a tocar del carrer del Dr. Pierre Nicolau i de l'avinguda de Paul Gauguin.
L'estadi porta el nom del capità Aimé Giral, mort a la Primera Guerra Mundial i antic jugador de l'US Perpinyà. A l'estadi s'hi practica actualment el rugbi a 15 i és l'actual seu de l'USAP. Té una capacitat per a 14.593 espectadors.

## Referències

* ↑ L'Estadi Aimé Giral en els ortofotomapes de l'IGN

## Vegeu també

* Llista d'estadis dels Països Catalans amb més capacitat

## Enllaços externs

* Pàgina web de la USAP dedicada a l'estadi Arxivat 2016-11-16 a Wayback Machine.